**ΥΠΟΒΟΛΗ ΕΡΓΑΣΙΩΝ ΣΤΑ ΠΡΑΚΤΙΚΑ ΤΟΥ ΣΥΝΕΔΡΙΟΥ**

Ανακοινώνεται ότι οι σύνεδροι που συμμετείχαν με ανακοίνωσή τους στο IΣΤ’ Συνέδριο της Παιδαγωγικής Εταιρείας Ελλάδος στον Βόλο, μπορούν να υποβάλουν την εργασία τους για τον τόμο των Πρακτικών του συνεδρίου **μέχρι τις 15 Μαρτίου 2020 στην ηλεκτρονική διεύθυνση: pee2019.uth@gmail.com.**

**Οδηγίες για τη συγγραφή των τελικών εργασιών**:

Η εργασία μπορεί να έχει έκταση έως **4.500 λέξεις** συμπεριλαμβανομένων των πινάκων, της βιβλιογραφίας και της περίληψης. Η διάταξη της σελίδας θα είναι σε Α4, με γραμματοσειρά Times New Roman, με μονό διάστημα και θα έχει τα κανονικά περιθώρια του επεξεργαστή κειμένου (πάνω και κάτω: 2,54 εκ. • αριστερά και δεξιά: 3,18 εκ.).

Ειδικότερα:

Στην πρώτη σελίδα της εργασίας θα περιέχονται κατά σειρά:

1. Ο τίτλος της εργασίας (στοιχεία πεζά και bold, μεγέθους 13΄).
2. Μία κενή γραμμή.
3. Το ονοματεπώνυμο του/των συγγραφέα/ων (πρώτα όνομα, μετά επώνυμο), στοιχεία Times New Roman, μεγέθους 13΄. Σε περίπτωση πέραν του ενός συγγραφέα, τα ονοματεπώνυμα θα βρίσκονται το ένα δίπλα στο άλλο και θα διαχωρίζονται με κόμμα ( Για παράδειγμα: Συγγραφέας 1, Συγγραφέας 2, Συγγραφέας 3 & Συγγραφέας 4).
4. Δύο κενές γραμμές.
5. Περίληψη της εργασίας σε 8-12 σειρές (στοιχεία μεγέθους 11΄)
6. 3 με 5 Λέξεις- κλειδιά
7. Θα ακολουθεί το κυρίως κείμενο (στοιχεία μεγέθους 12΄). Το κυρίως κείμενο θα ξεκινά με την Εισαγωγή. Αν πρόκειται για ερευνητική μελέτη εμπειρικού τύπου τότε θα ακολουθηθεί η εξής σειρά: **Εισαγωγή – Θεωρητικό πλαίσιο – Μέθοδος – Αποτελέσματα – Συζήτηση/Συμπεράσματα**. Αν πρόκειται για βιβλιογραφική μελέτη μετά την Εισαγωγή θα ακολουθούν οι υποενότητες που θεωρούνται αντιπροσωπευτικές για την τεκμηρίωση της επιστημονικής θέσης η οποία αναπτύσσεται στην εργασία.
8. Βιβλιογραφία. Η βιβλιογραφία θα χωριστεί σε ξενόγλωσση και ελληνική.
9. Περίληψη της εργασίας στην αγγλική, ή τη γαλλική ή τη γερμανική γλώσσα, το πολύ 10 σειρές (στοιχεία μεγέθους 11΄) με τις αντίστοιχες λέξεις- κλειδιά.
10. Πλήρη στoιχεία του/των συγγραφέα/-ων (ονοματεπώνυμο,    ιδιότητα, ταχυδρομική διεύθυνση, τηλέφωνα και e-mail). Θα αναγραφούν τα στοιχεία όλων των συγγραφέων το ένα κάτω από το άλλο.
11. Στην περίπτωση κειμένων με περισσότερους από έναν / μια συγγραφέα, να αναφέρεται το πρόσωπο που έχει την ευθύνη επικοινωνίας με τους επιμελητές εκ μέρους της συγγραφικής ομάδας.
12. Οι αναφορές που παρατίθενται εντός κειμένου (π.χ. Bruner, 2004: 37-38) πρέπει να ακολουθούν τις συμβάσεις του σύστημα που American Psychological Association (APA) 6th edition.
13. Tυχόν σημειώσεις/διευκρινίσεις κ.λπ. παρατίθενται στο τέλος κάθε σελίδας του κειμένου (υποσημειώσεις) με αραβική αρίθμηση.
14. Οι συγγραφείς φέρουν την ευθύνη της φιλολογικής επιμέλειας των κειμένων τους.
15. Οι επιμελητές των Πρακτικών διατηρούν το δικαίωμα να ζητήσουν αλλαγές στο κείμενο, ακολουθώντας τις υποδείξεις των κριτών.

*Η συγγραφή της βιβλιογραφίας στο τέλος της εργασίας θα ακολουθεί το σύστημα που προτείνεται από το American Psychological Association 6th edition. Ενδεικτικά παραδείγματα βιβλιογραφικών αναφορών:*

**α. Βιβλίο:**

Appleyard, J. A. (1994). *Becoming a reader: The experience of fiction from childhood to adulthood.*New York: Cambridge University Press.

**β. Κεφάλαιο σε συλλογικό τόμο:**

Rosenblatt, L. M. (1993). The literary transaction: Evocation and response. In K. E. Holland, R. A. Hungerford, & S. B. Ernst (Eds.), *Journeying: Children responding to literature*(pp. 6–23). Portsmouth, NH: Heinemann.

**γ. Άρθρο σε περιοδικό:**

Turner, J. C. (1995). The influence of classroom contexts on young children’s motivation for literacy. *Reading Research Quarterly, 30,*410– 441.

**Εργασίες χωρίς τις αναφερόμενες προδιαγραφές ή εκπρόθεσμες
δεν θα γίνουν δεκτές για δημοσίευση**

Για τη διευκόλυνση της Οργανωτικής Επιτροπής, παρακαλούνται οι σύνεδροι που θα υποβάλουν από τώρα και στο εξής τις εργασίες τους να αναγράφουν τον ΚΩΔΙΚΟ της ΕΡΓΑΣΙΑΣ και στη συνέχεια το ΕΠΙΘΕΤΟ του συγγραφέα/-έων, όπως για παράδειγμα  **244\_Συγγραφέας\_ΠΕΕ.**

Ευχαριστούμε για τη συνεργασία,

Εκ μέρους της Οργανωτικής Επιτροπής

Σταυρούλα Καλδή

Καθηγήτρια ΠΤΔΕ, Πανεπιστήμιο Θεσσαλίας